पाएं अपने शहर की ताज़ा ख़बरें और फ्री ई-पेपरडाउनलोड करें
गुडग़ांव । भीषण गर्मी में डीटीसी की एसी बसों में सफर करना यात्रियों के लिए परेशानी का सबब बन गया है। दिल्ली-गुडग़ांव के बीच चल रही डीटीसी की बसों में एसी खराब होने के चलते यात्रियों को घुटनभरा सफर करना पड़ रहा है।
बसों में पंखे भी खराब होने से यात्रियों की तबियत नासाज हो रही है।आलम यह है कि इस रूट पर चलने वाली सभी
दस बसों में एसी खराब है। इस लिए मुसाफिर इन बसों में सफर करने से परहेज करने लगे है।
चालकों के अनुसार तकनीकी खराबी के चलते यह परेशानी सामने आ रही है। एसी चलाते ही बस की रफ्तार कम हो जाती है। साथ ही हीट होकर इंजन बंद हो जा रहा है।साधारण बस की तुलना में इन बसों में किराया दोगुना होने से यात्री एसी चलाने के लिए कहासुनी करते हैं। इस बारे में डिपो अधिकारियों को कई बार शिकायत की जा चुकी है। लेकिन अब कोई समाधान नहीं निकला है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva awa_Deva hin_Deva zho_Hant eng_Latn